বানিয়াচং প্রতিনিধি ॥ বানিয়াচংয়ে ভোররাতে এক বাড়ীর উঠান থেকে সিএনজি অটোরিক্সা চুরির ঘটনা ঘটেছে। জানা যায়, উপজেলা সদরের জাতুকর্ণপাড়ার (হবিগঞ্জ-বানিয়াচং সড়কের শরীফ উদ্দিন সড়ক মোড় সংলগ্ন মসজিদের নিকটবর্তী বাড়ী) লেচু মিয়ার ছেলে দুলাল মিয়া নিত্যদিনের মতো যাত্রীবহন শেষে সোমবার রাতে বাড়ীর উঠানে নিজ মালিকানাধীন সিএনজি অটোরিক্সা (হবিগঞ্জ-থ-১১-৩৯৬৮) রাখেন। বাড়ীর সদস্যরা ঘুমানোর পূর্বে রাত দেড়টায় গাড়ীটি দেখে ঘুমাতে যান। মঙ্গলবার ভোরবেলা ঘুম থেকে উঠে দেখেন গাড়ীটি নেই। সম্ভাব্য সকল স্থানে খোজাখুঁজি করেও গাড়ীর সন্ধান না পেয়ে বানিয়াচং থানায় অবগত করেন।